Die organisasie het onderneem om later meer besonderhede oor enige moontlike regs- of ander optrede bekend te maak.
Die regskenner Dario Milo het op Twitter geskryf indien ŉ hersiening in die hof oor die besluit gedoen word, kan die regering se skielike ommeswaai daaroor vrae laat ontstaan. “Wat was die inligting waarop die president se kommentaar berus het en hoe is dit moontlik dat dié inligting binne ŉ paar dae verander het?”
TJSA-stigter Yusuf Abramjee het gesê die nasionale bevelsraad se u-draai oor die besluit wat pres. Cyril Ramaphosa al verlede week geneem het, is teenstrydig met alle bewyse.